ตลท.เพิ่มเหตุเพิกถอน TT&T หลังผู้สอบบัญชีไม่แสดงความเห็นต่องบฯ 3 ปีรวด
ตลท.เพิ่มเหตุเพิกถอน TT&T หลังผู้สอบบัญชีไม่แสดงความเห็นต่องบฯ 3 ปีรวด
10 เม.ย. 2558

ตลาดหลักทรัพย์แห่งประเทศไทย ระบุว่า ตลท.ประกาศให้หลักทรัพย์ของบริษัท  ทีทีแอนด์ที  จำกัด (มหาชน) หรือ TT&amp;T เข้าข่ายอาจถูกเพิกถอนเพิ่มเติมตั้งแต่วันที่ 10 เมษายน 2558 เนื่องจาก TT&amp;T ได้นำส่งงบการเงินประจำปีสิ้นสุดวันที่ 31 ธันวาคม 2557
โดยผู้สอบบัญชีไม่แสดงความเห็นต่องบการเงินของบริษัทเป็นเวลา 3 ปี ติดต่อกันตั้งแต่งบการเงินประจำ ปี 2555 – ปี 2557 จึงเป็นเหตุให้ TT&amp;T เข้าข่ายอาจถูกเพิกถอนจากการเป็นหลักทรัพย์จดทะเบียนเพิ่มเติมตามข้อบังคับตลาดหลักทรัพย์แห่งประเทศไทย เรื่อง การเพิกถอนหลักทรัพย์จดทะเบียน พ.ศ. 2542 ข้อ 9 (6) (ค) กรณีผู้สอบบัญชีรายงานว่าไม่แสดงความเห็นหรือแสดงความเห็นว่า งบการเงินไม่ถูกต้องเป็นเวลา 3 ปีติดต่อกัน